section_heading: Povijest
paragraph_text: Teren na kojem je odigrana prva utakmica bila je livada pored kanala Jasenovice. Drugi teren nalazio se na seoskom pašnjaku Rašću, ali samo jednu godinu. Treći teren bio je na Malom pašnjaku gdje se i dosta dugo zadržao. Četvrti teren je današnje igralište iza bivše Šumarije i Renovčeva bostana. Godine 1965. nakon komesacije, nogometnom klubu dodijeljeno je poljoprivredno zemljište koje je preorano 1966. godine i prenamijenjeno u nogometno igralište. Prva utakmica na novom terenu odigrana je u proljeće 1967. godine.